ชิน ร่ำไห้ห่วงแม่ หมดสิทธิ์จับใบดำใบแดง โดนทหาร บูม สมัครเอง
2 นักแสดงหนุ่มเดินทางเข้าคัดเลือกทหารกองเกิน โดย บูม กิตตน์ก้อง ตัดสินใจสมัครเข้ารับราชการทหารอากาศด้วยตัวเอง ขณะที่ ชิน ชินวุฒ ถูกคณะกรรมการคัดเลือกทหารกองเกิน ตัดสินให้เข้ารับราชการทหารทันที หลังยื่นปัญหาสุขภาพแล้วแต่ไม่ผ่าน และมีประวัติไม่มารายงานตัวทำให้หมดสิทธิ์ผ่อนผัน ไม่สามารถเลือกจับใบดำใบแดงได้ ,ชิน ชินวุฒ นักร้อง-นักแสดงชื่อดังวัย 26 ปี ถูกคณะกรรมการคัดเลือกทหารกองเกิน ตัดสินให้เข้ารับราชการทหารทันที ในสังกัดมณฑลทหารบกที่ 11 ผลัด 1 หลังเจ้าตัวยื่นผลตรวจสุขภาพ และผลการเอกซเรย์ บริเวณข้อมือขวา ที่มีเหล็กดามหลังประสบอุบัติเหตุ แต่จากผลการพิจารณา เห็นว่าอุบัติเหตุที่ข้อมือขวาของ ชิน ชินวุฒ ไม่เป็นอุปสรรคต่อการรับราชการทหาร เป็นผลให้ดาราชื่อดังต้องเตรียมตัวรับใช้ชาติทันที เป็นเวลา 2 ปี,ทั้งนี้ ชิน ชินวุฒ เคยมีประวัติไม่มารายงานตัวเมื่อปี 2556 ตามกฎหมายถือว่าจงใจหลีกเลี่ยงการเกณฑ์ทหาร ทำให้หมดสิทธิ์ผ่อนผัน และไม่สามารถเลือกจับใบดำใบแดงได้,โดยภายหลังจากรายงานตัวเสร็จสิ้น เจ้าตัวเปิดใจทั้งน้ำตาว่า แม้จะภูมิใจที่ได้รับใช้ชาติ แต่ก็เป็นกังวลเรื่องความเป็นอยู่ของครอบครัว แม่และน้องสาว เพราะตัวเองเป็นหัวหน้าครอบครัว และต้องเตรียมยกเลิกงานในวงการทั้งหมด ไม่ว่าจะเป็น ละคร ภาพยนตร์และคอนเสิร์ต โดยหลังจากนี้ ชิน ชินวุฒ ต้องเตรียมเข้ารายงานตัวในเดือนพฤษภาคมที่จะถึงนี้,ด้านพระเอกช่อง 7 บูม กิตตน์ก้อง ขำกฤษ สมัครเป็นทหารกองเกิน ณ วัดบำเพ็ญเหนือ เขตมีนบุรี โดยเลือกทหารอากาศผลัด 1 เข้ากอง 6 เดือน มีวุฒิ ปวส. ด้าน แม่อ้อย ปิยพร แม่ของบูม ภูมิใจลูกชายรับใช้ชาติเป็นทหารอากาศ โดยอยากลงที่ดอนเมืองใกล้บ้าน.
บูม ตัดสินใจสมัครเข้ารับราชการทหารอากาศด้วยตัวเอง ขณะที่ ชิน ถูกตัดสินให้เข้ารับราชการทหารทันที หลังยื่นปัญหาสุขภาพแล้วแต่ไม่ผ่าน มีประวัติไม่มารายงานตัวทำให้หมดสิทธิ์ผ่อนผัน และไม่สามารถเลือกจับใบดำใบแดงได้ 
ชิน ชินวุฒ,บูม กิตตน์ก้อง,ชิน ชินวุฒ ทหาร,บูม กิตตน์ก้อง ทหาร,ชิน ชินวุฒ เป็นทหาร,บูม กิตตน์ก้อง เป็นทหาร,เกณฑ์ทหาร59,จับทหาร59,ดาราเกณฑ์ทหาร,ดาราเกณฑ์ทหาร59,ชินร้องไห้เป็นทหาร,ข่าว,ข่าวบันเทิง,ไทยรัฐออนไลน์